Албан бус орчуулга

2023 оны 6 сарын 8

**Монгол Улсын Гадаад харилцааны сайд Эрхэмсэг хатагтай**

**Батмөнхийн Батцэцэг Танаа**

Эрхэмсэг хатагтай Сайд аа,

Энэ жил Данийн Хаант Улс болон Монгол Улсын хооронд дипломат харилцаа тогтоосны 55 жилийн ойг хамтдаа тэмдэглэж байна.

Манай хоёр орны харилцаа нь Данийн аялагч Хеннинг Хаслунд-Кристенсен тэртээ 1920-иод онд Монгол орноор аялаж, судалгаа шинжилгээ хийж байснаас эхтэй бөгөөд түүний энэ үйл хэрэг нь өнөөг хүртэл хоёр талын харилцааг хөгжүүлэх урам зоригийг өгч байна.

Энэ оны эхээр Дани Улсын Элчин сайд Эрхэмсэг ноён Томас Оструп Мюллер Итгэмжлэх жуух бичгээ Монгол Улсын Ерөнхийлөгч Эрхэмсэг ноён Ухнаагийн Хүрэлсүхэд гардуулж, улмаар Тантай болон танай Засгийн газрын зарим гишүүнтэй уулзаж, хоёр орны сайн харилцааг цаашид зөвхөн Монгол, Данийн тусын тулд төдийгүй дэлхийн нийтийн эрх ашгийн төлөө хөгжүүлэх боломжийн талаар ажил хэрэгч яриа хэлэлцээ явуулсан билээ.

Дэлхийн нийтэд тулгарч буй асуудлуудыг бид зөвхөн хамтын хүчин чармайлтаар даван туулж чадна. Уур амьсгалын өөрчлөлттэй тэмцэхэд бүх нийтийн хүчин чармайлт хэрэгтэй. Дани, Монгол хоёр нь илүү ногоон, тогтвортой ирээдүйд хүрэх нийтлэг зорилттой байгаад баяртай байна.

Бид өнөөгийн бат бэх харилцаагаа ойрын жилүүдэд ногоон шилжилт, эдийн засгийн хөгжлийн чиглэлд улам бэхжүүлэн хөгжүүлнэ хэмээн найдаж байна.

Гүнээ хүндэтгэсэн,

/Гарын үсэг/

Ларс Лёкке Расмуссен